Anvar Alimov. Alimov Anvar Valiyevich (1955-yil 19-iyunda tugʻilgan, Toshkent, Oʻzbekiston SSR, SSSR) — oʻzbek shifokori va davlat arbobi, tibbiyot fanlari doktori, professor. Biografiyasi. 1955-yil 19-iyunda Toshkеnt shahrida ziyolilar oilasida tugʻilgan. Maʼlumoti. 1972—1978-yillar — Oʻrta Osiyo meditsina pediatriya instituti (bakalavriat), Pediatriya ishi (aʼlo diplomi bilan) 1978—1980-yillar — Oʻrta Osiyo meditsina pediatriya instituti (klinik ordinatura), Bolalar anesteziologiyasi-reanimatologiyasi 1981-yil — Nomzodlik dissertatsiyasini himoya qilgan (tibbiyot fanlari nomzodi diplomi) 1994-yil — Doktorlik dissertatsiyasini himoya qilgan (tibbiyot fanlari doktori diplomi) Mehnat faoliyati. 1978—1980 — Oʻrta Osiyo meditsina pediatriya instituti bolalar xirurgiyasi kafedrasining anesteziologiya va reanimatologiya kursi klinik ordinatori. 1980—1982 — Oʻrta Osiyo meditsina pеdiatriya instituti bolalar xirurgiyasi kafedrasining anеstеziologiya va rеanimatologiya kursi katta laboranti. 1982—1987 — Oʻrta Osiyo meditsina pediatriya instituti bolalar xirurgiyasi kafedrasining anesteziologiya va reanimatologiya kursi assistenti. 1987—1993 — Toshkent vrachlar malakasini oshirish instituti assistenti, dotsenti, oʻquv-uslubiy markazining boshligʻi, Pediatriya fakulteti dekani. 1993—1994 — Sogʻliqni saqlash vazirligining Onalik va bolalikni muhofaza qilish bosh boshqarmasi boshligʻi. 1994—1999 — Oʻzbekiston Respublikasi Prezidenti devonining Fan, taʼlim va ijtimoiy muammolar masalalari boʻyicha Davlat maslahatchisi xizmatining konsultanti, yetakchi konsultanti. 1999—2009 — Toshkent tibbiyot pediatriya instituti rektori. 2009—2012 — Oʻzbekiston Respublikasi Sogʻliqni saqlash vazirining birinchi oʻrinbosari. 2012—2016 — Oʻzbеkiston Rеspublikasi Sogʻliqni saqlash vaziri